## Elnökségi ülés

## ELTE Pedagógiai és Pszichológiai Kar Hallgatói Önkormányzat

## Jegyzőkönyv

## 2020. május 06. (19:00-20:24)

## Helyszín: Microsoft Teams: HÖK chatszoba

## Napirend:

1. **Beszámolók**
2. **Egyebek**

**1. Napirendi pont: Beszámolók**

 Korinek Janka bejelenti, hogy május 5-én részt vett az Intézeti Tanács ülésén. Az ülésen szó volt az új tanszék megalakulásáról, illetve arról, hogy a Tanácsadás- és Iskolapszichológia tanszékek összeolvadtak, egyetlen tanszékként működnek. Beszámol róla továbbá, hogy aznap délután részt vett a Vezetői Értekezlet ülésén is. Megemlíti, hogy a témabejelentésről Neptun üzenet fog megjelenni,

 Zsolnai Dorottya bejelenti, hogy sikeresen lezajlott a Versmondás eseménye az Instagramon. Beszámol róla, hogy szintén az Instagram felületén sor került a Bingó, illetve a Kvíz megszervezésére is.

 Pásztor Katalin bejelenti, hogy részt vett az EHKB ülésén. Beszámol róla, hogy az Erasmus program nem szünetel, illetve elmondja, hogy a program a vírushelyzet miatt, kiutazási lehetőséget biztosít majd azon hallgatók számára is (ha élnek az adott lehetőséggel), akiknek a krízis miatt haza kellett térniük.

 Zelena Dorina bejelenti, hogy zajlik az Instagram oldal promóciója, illetve további javaslatok érkeztek az oldal népszerűsítésére.

 Baán Lolita bejelenti, hogy megalakult a Sportkör, melynek legfőbb célja a karantén ideje alatti edzésmódszerek egymás közötti megosztása. Beszámol róla továbbá, hogy felkerült egy bejegyzés az Animátori Kör Facebook csoportba, melynek tartalma a jövőbeni tervekre fókuszál leginkább. A bejegyzésben részletezésre kerül többek között, hogy azok a személyek, akik nem teljesítették a 4 animátori munkát, a vírushelyzet miatt nem kerülnek ki a Körből.

 Szabó Krisztina bejelenti, hogy megérkezett a forrásallokáció.

**2. Napirendi pont: Egyebek**

*Nem érkezett több bejelentés.*

 Szőke Júlia

 elnök

 Ellenőrző Bizottság

 ELTE PPK HÖK

Budapest, 2020. május 17.